Terug op die lug… – Perdebytjie se nes
Terug op die lug…
na tien dae! Ek hou nie my asem op dat dit lank gaan hou nie, maar hier is ek darem weer. Die regstellende inkopies van koperkabels, neem skrikwekkende afmetings aan, veral hier in ons buurt.
Die Telkom mangat is langs die pad, by 'n woeste boskasie, waar leeglêers woon. Sodra die kabels herstel is, hou dit net 'n rukkie dan is dit weer sulke tyd. Een plus een is twee en my gesonde verstand sê vir my presies waar die bron van alle kwaad in hierdie geval lê!
Koperkabelgroete aan al my blogvriende, tot en met die volgende leemte!
27 Replies to "Terug op die lug…"
My broer kla net so (Atlasville) – hy gebruik amper pal 'n dongle. Ons lyne hou darem nog, seker ook net deur genade.
Ons is waarskynlik op dieselfde lyn….Alphenpark lê langs Atlasville.
Sterkte met die kabels! Sien jou later.
Nou sterkte maar weer.. wat een gedoe! Pfffff
Baie dankie, ek hoop die diewe slaan nie weer toe nie!
Kook er spaghetti van !
Mens moet sommer die diewe kook!
Bly jy ook op Standerton, want ons wifi is ook nou al vir amper 10 dae af. Blykbaar sal dit weer môre of Maandag aan wees… Ook die kabeldiewe. Oeg dit is 'n frustrasie, want mens kan ook net soveel van jou foon af doen. Hoop dit hou vir jou!
Baie frustrerend….nee ons is in Benoni op die Oosrand en kabeldiefstal is aan die orde vd dag. Verlede jaar vyfkeer gebeur. Sterkte met julle internet!
So goor! Vir julle ook
Bly vir jou vir die oomblik! Ek hoop dit hou darem 'n bietjie.
Hou maar duim vas😃
Dalk moet jy ook maar later die wireless opsies oorweeg. Ons het Telkom al 'n hele paar jaar gelede gegroet. Dit was maar 'n groot besluit, ons kom dan lewenslank met hulle aan!
Beslis…dit kannie so aangaan nie.
Bly om jou weer te sien, Dina! Ons het maar ons landlyn opgegee omdat dit so onbetroubaar was. En wee jou as jy nie jou rekening betaal nie, of jy nou vir weke sonder die diens gesit het of nie. En om dan te probeer terugbetalings kry of n klagte in te dien was soos tande trek.
Ons oorweeg dit, Dries. Hulle is besig met installasie van optiese vesel. Intussen wag en sien ons.
Dis frustrerend om die minste te sê!
Blog gou dat dit gons, terwyl jy kan – bly om jou weer te sien.
Hopelik bly die diewe 'n ruk lank weg. Ek het gesien Telkom het die gat toegemessel…geen mangat nie! So die diewe sal dit moet oopkap.Dis natuurlik 'n pyn vir Telkom as hulle onderhoud moet doen, want dan moet hulle ook sukkel om in die gat in te kom. Ai, die flippen skelms maak vir almal die lewe moeilik!!
Is jy nog met ons? Bedoelende op die lug 😀
Ja, gelukkig…was net baie besig om my skoonma se huis op te ruim. Sal nou weer rustiger gaan, dankie Kameel.